|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. május 14 - ei rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a „Budapest, VII. kerület, Thököly út Verseny utca és Dózsa György út közé eső szakasza DÉLI oldalának arculati frissítésére vonatkozó munkák elvégzése” tárgyú bonyolítói szerződés jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában érvényben lévő *közszolgáltatási szerződés 1. számú mellékletének (előterjesztés 1. számú melléklete)* 9. pontja (12. bekezdése) alapján a Társaság - tulajdonosi jóváhagyást követően - külön szerződés alapján végzi az Önkormányzat által meghatározott ingatlanokra vonatkozó felújítási, beruházási, bontási munkákat az Önkormányzati költségvetésben rendelkezésre álló, előirányzatok terhére.

Az EVIN Nonprofit Zrt. feladatul kapta, hogy a Thököly út Verseny utca és Dózsa György út közé eső szakasza DÉLI oldalának arculati frissítésére vonatkozó feladatot rövid határidővel lássa el. Az arculati frissítés az útszakasz vizuális rendezését, barátságosabbá tételét jelenti ültetőedényekbe kiültetett növényzet, valamint a megfelelő szabadtérhasználatot biztosító berendezési elemek kihelyezésével. Az útszakasz vizuális frissítésével az Erzsébetvárosi Vezetés szeretné elősegíteni a földszinti üzletportálok vonzóbbá tételét, ezáltal azok városi vérkeringésbe történő becsatornázását.

A felújítás műszaki tartalmát az Önkormányzat a Társaság rendelkezésére bocsátotta, melynek leírását az előterjesztés *2. számú melléklete* tartalmazza.

A felújítás kivitelezésének finanszírozása érdekében bonyolítói szerződés (*határozati javaslat* *1. sz. melléklete*) megkötése szükséges. A bonyolítói szerződés (bruttó) összege 18.282.648,- Ft, melynek fedezete a Budapest Főváros VII. Kerület Erzsébetváros Önkormányzata 2024. évi költségvetéséről szóló 6/2024. (II. 21.) önkormányzati rendeletében biztosított.

Fentiek alapján kérjük a T. Bizottságot, hogy a bonyolítói szerződés megkötéséhez hozzájárulni szíveskedjen.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 5. § (1) bekezdése biztosítja.

*„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.*

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről - a továbbiakban együtt: vagyonról - rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét)* *esetében;”*

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .../2024. (V.14.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„Budapest, VII. kerület, Thököly út Verseny utca és Dózsa György út közé eső szakasza DÉLI oldalának arculati frissítésére vonatkozó munkák elvégzése”* tárgyú bonyolítói szerződés jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozati javaslat mellékletét képező *„Budapest, VII. kerület, Thököly út Verseny utca és Dózsa György út közé eső szakasza* *DÉLI oldalának arculati frissítésére vonatkozó munkák elvégzése”* tárgyú, bruttó 18.282.648,- Ft összegű bonyolítói szerződés megkötéséhez.
2. felkéri a Polgármestert és az EVIN Nonprofit Zrt. vezérigazgatóját a bonyolítói szerződés aláírására.

**Felelős:** Niedermüller Péter polgármester

**Határidő:** 1. pont tekintetében azonnal,

2. pont tekintetében 2024. május 31.

Budapest, 2024. május 8.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

1. számú melléklet – EVIN Közszolgáltatási szerződés\_Lakás és helyiséggazdálkodási feladatok ellátására
2. számú melléklet – Műszaki leírás\_Thököly út DÉLI oldalának arculati frissítése

Határozati javaslat melléklete:

1. számú melléklet – Bonyolítói szerződés\_Thököly út DÉLI oldalának arculati frissítése