|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. május 14 - ei rendes**

**ülésére**

|  |  |
| --- | --- |
| **Tárgy:** | Javaslat beszerzési eljárást lezáró döntés meghozatalára a közutak és járdák környezetbarát aszfaltjavítási munkái tárgyában |

**Készítette:**

Greifenstein János

közútkezelői referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyílt ülésen kell tárgyalni.**

**A határozat elfogadásához egyszerű** **szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Dr. Jávori Péter irodavezető** |

**Tisztelt Bizottság!**

Budapest Főváros VII. kerület Erzsébetváros Önkormányzata a kezelésében lévő közutak és járdák útburkolatának fenntartási és javítási munkái elvégzésére keretszerződést kíván kötni szakvállalkozókkal a következők szerint:

Az elmúlt években kétféle karbantartási technológiával történtek a közterület fenntartási munkák, ezt a gyakorlatot tartjuk célszerűnek a továbbiakban is alkalmazni. A közutak és járdák útburkolatának fenntartási és javítási munkáinak (hagyományos technológiai munkafolyamatok) elvégzésére Erzsébetváros Önkormányzata nettó 40.000.000,- Ft + áfa értékben 2024. évre vonatkozóan 2024. február 08-án kötött keretszerződést az Erzsébetváros Kft-vel.

Magyarország 2024. évi központi költségvetéséről szóló 2023. évi LV. törvény 74. § (1) bekezdése szerint a Kbt. 15. § (1) bekezdés b) pontja szerinti nemzeti közbeszerzési értékhatár – kivéve a Kbt. szerinti közszolgáltatói szerződésekre vonatkozó értékhatárt – 2024. január 1-jétől 2024. december 31-éig építési beruházás esetén nettó 50 millió forint.

Jelen előterjesztés tárgya az eddig is alkalmazott, a közutak és járdák teherbíró szerkezetét nem érintő, helyszínen újrahasznosított, akár télen is használható kisfelületű aszfaltjavítási munkákra (fenntartható javítási technológiai munkafolyamatok) vonatkozó beszerzés 2024. december 31-ig tartó időszakra, amelynek keretösszege nettó 5.000.000,- Ft + áfa.

Erzsébetváros Önkormányzata kezelésében lévő közutak és járdák teherbíró szerkezetét nem érintő, fenntartható javítási technológiai munkafolyamatok feladatai végzésére - az ajánlatkérés engedélyezését követően (1. melléklet) - az alábbi 3 gazdasági szereplőtől kértünk árajánlatot:

* Enviroad-EU Aszfaltjavító Technológia Kft. (2120 Dunakeszi, Martinovics u. 14.)
* Váci Városfejlesztő Szolgáltató Kft. (2600 Vác, Köztársaság út 34.)
* Rákosmente Kft. (1173 Budapest, Gyökér u. 20.)

A megkeresett gazdasági szereplők közül az Enviroad-EU Aszfaltjavító Technológia Kft. (2120 Dunakeszi, Martinovics u. 14.) az ajánlatát határidőn belül megküldte (2. melléklet), a Váci Városfejlesztő Szolgáltató Kft. (2600 Vác, Köztársaság út 34.), valamint a Rákosmente Kft. (1173 Budapest, Gyökér u. 20.) nem adott határidőn belül ajánlatot (3. melléklet: bírálati jegyzőkönyv).

Mind az Erzsébetváros Kft-vel kötött, mind pedig az Enviroad-EU Kft-vel megkötni tervezett szerződések célja, azaz műszaki-gazdasági funkciója ugyanaz, nevezetesen – általánosságban - az önkormányzati közutak és járdák útburkolatainak fenntartási és javítási munkálatai.

A két szerződés közötti, műszaki jellegű különbség csak az alkalmazott technológiában mutatkozik meg.

Mindezek alapján az Erzsébetváros Önkormányzata és az Erzsébetváros Kft. között 2024. február 8-án létrejött, nettó 40.000.000,- Ft keretösszegű szerződés és az Enviroad-EU Kft-vel beszerzési eljárás eredményképpen – nettó 5.000.000,- Ft keretösszeggel – megkötni tervezett szerződés értékét egybe kell számítani.

Fentiek értelmében Budapest Főváros VII. Kerület Erzsébetváros Önkormányzatának és Polgármesteri Hivatalának VI/16/2023. (XII. 11.) számú Beszerzési Szabályzata (a továbbiakban: Szabályzat) IV. Fejezet 1.2. d) pont alapján a jelen beszerzés a nettó 10.000.000,- Ft összeget elérő vagy meghaladó beszerzési érték esetén alkalmazandó eljárásrendbe tartozik. A Szabályzat IV. Fejezet 2.4. b) pontja alapján:

1. *A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A szükséges fedezet rendelkezésre áll a Budapest Főváros VII. Kerület Erzsébetváros Önkormányzata 2024. évi költségvetéséről szóló Budapest Főváros VII. Kerület Erzsébetváros Önkormányzata Képviselő-testületének 6/2024. (II. 21.) önkormányzati rendelete 5202 – Közutak üzemeltetése, fenntartása költségvetési során.

Kérem a Tisztelt Bizottságot, hogy az Enviroad-EU Aszfaltjavító Technológia Kft.-vel (2120 Dunakeszi, Martinovics u. 14.) történő 5.000.000,- Ft + áfa értékű keretszerződés megkötését a határozati javaslat melléklete szerinti lényeges tartalommal engedélyezni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2024. (V. 14.) határozata szerződés megkötésének jóváhagyásáról Budapest Főváros VII. kerület Erzsébetváros Önkormányzata és az Enviroad-EU Kft. között Erzsébetváros Önkormányzatának kezelésében lévő közutak és járdák burkolatának teherhordó szerkezetet nem érintő, kisfelületű aszfaltjavítási munkálatai tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. jóváhagyja a Budapest Főváros VII. kerület Erzsébetváros Önkormányzata (1073 Budapest, Erzsébet krt. 6., adószám: 15735708-2-42, képviseli: Niedermüller Péter polgármester), valamint az Enviroad-EU Aszfaltjavító Technológia Kft. (2120 Dunakeszi, Martinovics u. 14.), cégjegyzékszám: 13-09-127526, adószám: 14699823-2-13 képviseli: Ruga György ügyvezető igazgató) közötti Vállalkozási Keretszerződés megkötését Budapest Főváros VII. kerület Erzsébetváros Önkormányzatának kezelésében lévő közutak és járdák burkolatának teherhordó szerkezetet nem érintő, kisfelületű aszfaltjavítási munkálatai tárgyában a határozati javaslat melléklete szerinti lényeges tartalommal.
2. felkéri a Polgármestert a szerződés aláírására a határozati javaslat melléklete szerinti lényeges tartalommal.

**Felelős:** Niedermüller Péter polgármester

**Határidő:**

az 1. pont tekintetében: 2024. május 14.

a 2. pont tekintetében 2024. június 14.

Budapest, 2024. május 2.

dr. Jávori Péter

Városüzemeltetési Iroda vezetője

Mellékletek:

Előterjesztés mellékletei:

* 1. melléklet: ajánlatkérés engedélyezése
* 2. melléklet: Enviroad-EU Kft. árajánlata
* 3. melléklet: bírálati jegyzőkönyv

Határozati javaslat melléklete:

- vállalkozási keretszerződés