**RENDEZŐ MEGÁLLAPODÁS**

**„Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnokban található G04 számú üzlethelyiség átalakításához szükséges előkészítő munkálatok költségének rendezése” tárgyában**

amely létrejött egyrészről **Budapest Főváros VII. kerület Erzsébetváros Önkormányzata** (1073 Budapest, Erzsébet Krt. 6.; statisztikai számjele: 15735708-8411-321-01; törzskönyvi azonosító száma: 735704, adószám: 15735708-2-42, képviseli: **Niedermüller Péter polgármester** – a továbbiakban: **Önkormányzat**

másrészről **az Erzsébetvárosi Piacüzemeltetési Kft. (**székhely: 1072 Budapest, Akácfa utca 42-48.; adószám: 25962415-2-42; cégjegyzékszám: 01-09-298784; pénzforgalmi számlaszám: K&H Bank Zrt., 10403239-00033237-00000000; képviseli: Péderi Tamás ügyvezető) - a továbbiakban: **Társaság**

(a továbbiakban együttesen: Felek)között a mai napon az alábbiak szerint:

**ELŐZMÉNY**

Felek egyezően rögzítik, hogy a Társaság a Budapest Főváros VII. kerület Erzsébetváros Önkormányzata által alapított gazdasági társaság.

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága a 904/2023. (X.17.) határozattaljóváhagyta az EVIN Nonprofit Zrt. által előterjesztett *„Az EVIN Nonprofit Zrt. székhelyének és telephelyeinek energetikai korszerűsítése, valamint a Klauzál téri iroda kialakítása”* tárgyú közbeszerzési eljárás dokumentációját, egyúttal engedélyezte a közbeszerzési eljárás megindítását.

A G04 számú üzlethelyiség átalakításának műszaki leírása alapján az alábbi előkészítő technikai feladatok elvégeztetése szükséges:

* a vizes berendezések, víz- és csatornavezeték elbontása,
* a kialakításra kerülő 2 irodában 1-1 légkondicionáló készülék és 2-2 radiátort kiépítése
* a villamoshálózat központi egységeinek a saroktól 1 méteres távolságig történő visszabontása, a dobozoknak a tárgyaló oldalára helyezése
* a G04 helyiség folyosó felöli oldaláról 4 db rács leszerelése és elszállítása

A 904/2023. (X.17.) PKB határozat alapján a fenti előkészítő munkálatok elvégeztetése az Erzsébetvárosi Piacüzemeltetési Kft. feladatát képezi.

A Felek között 2024.03.12. napján Bonyolítói szerződés jött létre „Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnokban található G04 számú üzlethelyiség átalakításához szükséges előkészítő munkálatok” elvégzéséhez szükséges fedezet rendelkezésre bocsátása tárgyában.

Felek egyezően rögzítik, hogy a munkálatok egy része már a bonyolítói szerződés aláírása előtt befejeződött, ebből fakadóan azonban a Nobilis Group Kft. NBLS-2024-8 számú számlája (kiállítás dátuma 2024.03.11., a teljesítés dátuma 2024.03.06., valamint a számlához tartozó munkalap dátuma 2024.03.06.) a bonyolítói szerződés keretében nem volt elszámolható.

A Felek a fentiekben megjelölt vállalkozói számla fedezetének biztosítása céljából a jelen megállapodást kötik.

1. A Társaság a **Klauzál téri Vásárcsarnokban G04 számú üzlethelyiség átalakításához szükséges előkészítő munkálatokat** elvégezte és – jelen megállapodásban foglaltaknak megfelelően – jogosult a munkálatok költségeinek Önkormányzat általi megtérítésére.
2. A 1. pont szerinti munkák kiadásainak elszámolásával a Társaság jogosult **a Klauzál téri Vásárcsarnokban található G04 számú üzlethelyiség átalakításához szükséges előkészítő munkálatok lebonyolítása címén nettó 148.000 - Ft** (azaz egyszáznegyvennyolcezer forint) + 39.960, - Ft, (harminckilencezer-kilencszázhatvan forint) (27% ÁFA), **mindösszesen bruttó** **187.960,-Ft (azaz egyszáznyolcvanhétezer-kilencszázhatvan forint) összeg megtérítésére.**
3. Felek rögzítik, hogy 2. pont szerinti tételek elszámolására akként kerül sor, hogy a Megállapodás aláírását követő 3 napon belül a Társaság ezen összeg kiszámlázására jogosult az Önkormányzat felé.
4. Az Önkormányzat a teljesítésigazolással ellátott számlát 8 napon belül átutalással egyenlíti ki a Társaság K&H Bank Zrt.-nél vezetett 10403239-00033237-00000000 számú bankszámlájára.
5. A teljesítés igazolására a Főépítészi és Vagyongazdálkodási Iroda vezetője jogosult.
6. Társaság ügyvezetője az államháztartásról szóló törvény végrehajtásáról szóló 368/2011.(XII.31.) Korm. rendelet 50. § (1a) bekezdésére tekintettel jelen szerződés aláírásával nyilatkozza, hogy a nemzeti vagyonról szóló 2011. évi CXCVI. törvény 3. § (1) bekezdése szerinti átlátható szervezetnek minősül.
7. A jelen megállapodásban nem szabályozott kérdésekben a Felek között létrejött érvényes és hatályos Szerződés és a Polgári Törvénykönyvről szóló 2013. évi V. törvény vonatkozó rendelkezései az irányadók.

A Felek a jelen megállapodást, mint akaratukkal mindenben megegyezőt, jóváhagyólag írják alá.

Budapest, 2024..............................

…….…………………………….. …………………………………..

**Niedermüller Péter polgármester** **Péderi Tamás ügyvezető**

Budapest Főváros VII. kerület Erzsébetváros Erzsébetvárosi Piacüzemeltetési Kft.

Önkormányzata

Jogilag ellenőrizte: Pénzügyi ellenjegyzés:

…………………….………. …………………….……….

**Tóth János Nemes Erzsébet**

jegyző Pénzügyi Iroda vezetője