|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. május 14 - ei rendes**

**ülésére**

|  |  |
| --- | --- |
| **Tárgy:** | Javaslat támogatás nyújtására az Erzsébetváros Kft. részére takarítóeszközök, kézikocsik, valamint gépjárművek beszerzéséhez |

**Készítette:**

Juhászné Farkas Matild

köztisztasági referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Az Erzsébetváros Fejlesztési és Beruházási Korlátolt Felelősségű Társaság (1076 Budapest Garay u. 5. I./119., adószám: 10740398-2-42 képviseli: Nagy Zoltán ügyvezető) a mellékelt támogatási kérelmekkel fordult Budapest Főváros VII. kerület Erzsébetváros Önkormányzatához elektromos jármű(vek) és takarítási eszközök beszerzése támogatása tárgyában. Az Erzsébetváros Kft. tájékoztatása alapján a takarító eszközök – négykerekű, eszközökkel és zsákkal felszerelhető hulladékgyűjtő kézikocsik- és az elektromos jármű(vek) a meglévő gépjárműpark állapotának folyamatos romlása okán a hatékonyabb, zökkenőmentes feladatellátáshoz szükségesek.

Az Erzsébetváros Kft. a gépjármű(vek) beszerzésére vonatkozóan 21 590 000,-Ft, a takarító eszközök beszerzésére vonatkozóan 19 050 000,-Ft összegben kéri az Önkormányzat támogatását a beszerzések teljeskörű lebonyolításához.

A támogatásra vonatkozó döntéssel egyidejűleg célszerű a támogatási szerződések keretében az Erzsébetváros Kft. által beszerzésre kerülő eszközök, gépjármű(vek) Erzsébetváros Kft. tulajdonába kerülésére vonatkozó döntés meghozatala.

A kérelmezett támogatási időszak: a takarítási eszközökkel összefüggésben a támogatási szerződés aláírása napját követő naptól - 2024. december 15. napjáig, a gépjármű(vek) beszerzésével összefüggésben 2024. április 30. napjától - 2024. december 15. napjáig.

A kérelmezett elszámolási határidő: 2024. december 15. napja.

A fedezet az Önkormányzat 2024. évi költségvetésében rendelkezésre áll, 6404 önkormányzati beruházások soron.

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő- testületének 11/2012. (III.26.) önkormányzati rendelete 5. § (1) bekezdése alapján:

„*5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b)azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

Kérem a Tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLATOK**

**I.**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2024. (V. 14.) határozata támogatás nyújtása az Erzsébetváros Kft. részére takarítóeszközök, kézikocsik beszerzése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. 19.050.000,- Ft összegű támogatást nyújt az Erzsébetváros Fejlesztési és Beruházási Korlátolt Felelősségű Társaság (székhely: 1076 Budapest, Garay u. 5. I. em. 119., adószám: 10740398-2-42, képviseli: Nagy Zoltán ügyvezető) részére takarítóeszközök –kézikocsik- beszerzésére vonatkozóan oly módon, hogy az eszközök az Erzsébetváros Kft. tulajdonába kerüljenek,
2. az 1. pontban meghatározott beszerzés támogatási időszaka a szerződés aláírását követő naptól 2024. december 15. napjáig tart, a támogatás elszámolási határideje 2024. december 15. napja,
3. felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő:**

Az 1. és 2. pont tekintetében 2024. május 14.

A 3. pont tekintetésben 2024. június 14.

**II.**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2024. (V. 14.) határozata támogatási szerződés megkötése az Erzsébetváros Kft.-vel gépjármű(vek) beszerzése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. 21.590.000,- Ft összegű támogatást nyújt az Erzsébetváros Fejlesztési és Beruházási Korlátolt Felelősségű Társaság (székhely: 1076 Budapest, Garay u. 5. I. em. 119., adószám: 10740398-2-42, képviseli: Nagy Zoltán ügyvezető) részére gépjármű(vek) beszerzésére vonatkozóan oly módon, hogy az eszközök az Erzsébetváros Kft. tulajdonába kerüljenek,
2. az 1. pontban meghatározott beszerzés támogatási időszaka 2024. április 1.- 2024. december 15., a támogatás elszámolási határideje 2024. december 15. napja,
3. felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő:**

Az 1. és 2. pont tekintetében 2024. május 14.

A 3. pont tekintetésben 2024. június 14.

Budapest, 2024. május 02.

dr. Jávori Péter

irodavezető

Mellékletek:

1. melléklet: Támogatási kérelem Erzsébetváros Kft. – takarító eszközök- kézikocsik beszerzése
2. melléklet: Támogatási kérelem Erzsébetváros Kft. – gépjármű(vek) beszerzése