|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Kft. ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. május 14 - ei rendes**

**ülésére**

|  |  |
| --- | --- |
| **Tárgy:** | Javaslat a Budapest VII. kerület, Akácfa u. 42-48. szám alatti Vásárcsarnok udvari közös használatú részére vonatkozó használati szerződés megkötése tárgyában |

**Készítette:**

Péderi Tamás

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Kelemen Krisztina egyéni vállalkozó (Székhely:  1039 Budapest, Lukács Gy. u. 9. 1/3A.; Telephely: 1072 Budapest, Nagydiófa u. 3. Fszt. 4.; Adószám: 56880568-1-41) ”Steampunk Design Market” elnevezésű vásárt szeretne megvalósítani Erzsébetvárosban (1. sz. melléklet). A rendezvények fő célja a VII. kerület és a Belváros, Klauzál téri Vásárcsarnok kulturális, közösségi életének fellendítése, portfóliójának tematikus bővítése (2. sz. melléklet).

A tervezett programok helyszíne a Klauzál téri Vásárcsarnok átjáró udvara (1072 Budapest, Klauzál tér 11.).

A használati szerződés határozott időre szólna: 2024. június 1. és október 31. napja között, előre egyeztetett módon havonta legfeljebb egy szombati napon kerülne megrendezésre a vásár.

Az Önkormányzat a csatolt használati megállapodás 3.1. pontja alapján jogosult a hasznosítási jogot, és annnak bármelyik elemét harmadik személyek részére a Társasház további bármiféle engedélye és hozzájárulása nélkül átengedni.

Az Önkormányzat a csatolt használati megállapodás 3.3 pontja alapján: A Használattal Érintett Területeket az Önkormányzat jogosult maga használni, hasznosítani, azokat a Társasház hozzájárulása nélkül harmadik személyek használatába adni, különösen ideértve a Vásárcsarnoknak a Társasház főbejáratán illetve udvarán való gyalogos megközelítést is (3. sz. melléklet).

Kelemen Krisztina egyéni vállalkozó a fenti projekt megvalósítása érdekében használati szerződés megkötését kezdeményezte a Klauzál téri Vásárcsarnok átjáró udvarán a közös használatú területen elhelyezkedő együttesen és egyidejűleg legfeljebb 236 m2 alapterületű részre vonatkozóan.

A használati díj mértékére a Klauzál Téri Vásárcsarnok átjáró udvarán 180,- Ft + ÁFA/ m2/ nap összeget javasolunk.

A Budapest Főváros VII. Kerület Erzsébetváros Önkormányzatának tulajdonában lévő piacokról szóló, Budapest Főváros VII. Kerület Erzsébetváros Önkormánazat Képviselő-testületének 9/2015. (III.31.) önkormányzati rendelete 1. § (2) bekezdése szerint „*A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága …../2024. (V.14.) határozata a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Kft. mint Üzemeltető, és Kelemen Krisztina e.v. mint Használó közötti, a Klauzál téri Vásárcsarnok átjáró udvarán (Klauzál tér 11.) a közös használatú részre vonatkozó használati megállapodás megkötése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Kft. mint Üzemeltető, és Kelemen Krisztina e.v. (Székhely:  1039 Budapest. Lukács Gy. u. 9. 1/3A.; Telephely: 1072 Budapest, Nagydiófa u. 3. fszt. 4.; Adószám: 56880568-1-41) mint Használó közötti, a Budapest, VII. kerület Klauzál tér 11. (hrsz.: 34306/1) Társasház udvarán, a közös használatú területen elhelyezkedő részre vonatkozó használati szerződés megkötéséhez az alábbi tartalmi elemekkel:

* 2024. június 1. és október 31. napja közötti határozott időtartamra szól
* legfeljebb 236 m2 alapterületű rész használatára vonatkozóan
* havonta legfeljebb egy szombati napra
* a használati díj mértéke a Klauzál téri Vásárcsarnok átjáró udvarán 180,- Ft+ ÁFA/ m2/ nap

**Felelős:** Niedermüller Péter polgármester

**Határidő:** a határozat kérelmező általi kézhezvételét követő 30 nap

Előterjesztés mellékletei:

* 1.sz. melléklet: Kelemen Krisztina ajánlattétele
* 2.sz. melléklet: egyéni vállalkozói nyilvántartás
* 3.sz. melléklet: használati megállapodás (Klauzál tér 11. udvar)

Budapest, 2024. április 30.

Péderi Tamás

Erzsébetvárosi Piacüzemeltetési Kft. ügyvezetője