|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Kft. ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. május 14 - ei rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a Bp. VII. ker. Akácfa u. 42-48. sz. alatti G04 irodahelyiség elektromos munkálatai tárgyú rendező megállapodás megkötéséről |

**Készítette:**

Péderi Tamás

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága (a továbbiakban: Bizottság) 746/2023. (IX.19.) határozata (1.sz. melléklet) alapján az Önkormányzat 100%-os tulajdonában álló Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnokban található G04 számú, 50,01 m2 alapterületű üzlethelyiség vonatkozásában 2023.10.01. napján bérleti szerződés jött létre az EVIN Erzsébetvárosi Ingatlangazdálkodási Nonprofit Korlátolt Felelősségű Társasággal (székhely: 1071 Budapest, Damjanich u. 12.; cégjegyzékszám: 01-10-043258; adószám: 12194528-2-42; képviseli: Dr. Halmai Gyula vezérigazgató) (2.sz. melléklet).

A Bizottság a 904/2023. (X.17.) határozattal **(3.sz. melléklet)** jóváhagyta az EVIN Nonprofit Zrt. által előterjesztett *„Az EVIN Nonprofit Zrt. székhelyének és telephelyeinek energetikai korszerűsítése, valamint a Klauzál téri iroda kialakítása”* tárgyú közbeszerzési eljárás dokumentációját, egyúttal engedélyezte a közbeszerzési eljárás megindítását.

A G04 számú üzlethelyiség átalakításához a 904/2023. (X.17.) sz. PKB határozat előterjesztésének mellékletét képező műszaki leírása alapján az alábbi előkészítő technikai feladatok elvégeztetése szükséges:

* a vizes berendezések, víz- és csatornavezeték elbontása,
* a kialakításra kerülő 2 irodában 1-1 légkondicionáló készülék és 2-2 radiátort kiépítése
* a villamoshálózat központi egységeinek a saroktól 1 méteres távolságig történő visszabontása, a dobozoknak a tárgyaló oldalára helyezése
* a G04 helyiség folyosó felöli oldaláról 4 db rács leszerelése és elszállítása

A 904/2023. (X.17.) határozat alapján a fenti előkészítő munkálatok elvégeztetése az Erzsébetvárosi Piacüzemeltetési Kft. feladatát képezi.

A Bizottság 127/2024. (III.05.) határozatával (4.sz. melléklet)hozzájárult a *„Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnokban található G04 számú üzlethelyiség átalakításához szükséges előkészítő munkálatok tárgyú”,* bruttó 2.011.197, -Ft összegű bonyolítói szerződés megkötéséhez.

A munkálatok a Piacüzemeltetés szerződött partnereivel azonnal megkezdődtek és egy részük már a bonyolítói szerződés (**5. sz. melléklet**) megkötése előtt be is fejeződött és kiszámlázásra került, ebből fakadóan azonban a bonyolítói szerződés dátuma előtt kiállított vállalkozói számlát Budapest Főváros VII. kerület Erzsébetvárosi Polgármesteri Hivatalának Pénzügyi Irodája a bonyolítói szerződés keretében nem fogadhatja be és ennek hiányában a számla kifizetésére az Erzsébetvárosi Piacüzemeltetési Kft. felé nincs lehetősége.

Az érintett számla: a Nobilis Group Kft. NBLS-2024-8 számú számlája (6.sz. melléklet), amelynek kiállítási dátuma 2024.03.11., a teljesítés dátuma 2024.03.06., valamint a számlához tartozó munkalap dátuma 2024.03.06. (7.sz. melléklet) is korábbi, mint a bonyolítói szerződés aláírásának dátuma, ami 2024.03.12. napja volt.

Mivel az Erzsébetvárosi Piacüzemeltetési Kft. költségvetésébe be nem tervezett összegről van szó, rendező megállapodás megkötése szükséges a fent megjelölt számla befogadásához és az összeg rendelkezésre bocsátásához.

Fent előadottak alapján indítványozzuk a mellékleten csatolt rendező megállapodás megkötését.

A Bizottság hatáskörét az alábbi jogszabályok támasztják alá:

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III. 31.) önkormányzati rendelete 1.§ (2) bekezdése, mely szerint „*1. §  (2) A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő-testületének 11/2012. (III.26.) önkormányzati rendelete 5.§ (1)- (2) bekezdései alapján, mely szerint:

*„5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az* Önkormányzatot *megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.*

*(2)A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét) esetében;”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2024. (V.14.) határozata a Bp. VII. ker. Akácfa u. 42-48. sz. alatti G04 számú üzlethelyiség 904/2023. (X.17.) PKB határozattal jóváhagyott átalakításához szükséges előkészítő munkálatok elvégeztetésére vonatkozó rendező megállapodás megkötése tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozat mellékletét képező, a *„Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnokban található G04 számú üzlethelyiség átalakításához szükséges előkészítő munkálatok költségének rendezése tárgyú”,* bruttó 187.960,-Ft, összegű rendező megállapodás megkötéséhez.
2. felkéri a Polgármestert és az Erzsébetvárosi Piacüzemeltetési Kft. ügyvezetőjét a határozat mellékletét képező rendező megállapodás, annak mellékletével együtt történő aláírására.

**Felelős:** Niedermüller Péter polgármester

**Határidő:**

1. pont tekintetében: 2024. május 14.
2. pont tekintetében: 2024. május 31.

Előterjesztés mellékletei:

* 1. sz. melléklet: 746/2023 (IX.19.) PKB határozat EVIN G04 bérlés
* 2. sz. melléklet: EVIN G04 bérleti szerződés
* 3. sz. melléklet: 904/2023. (X.17.) PKB határozat EVIN G04 közbeszerzés
* 4. sz. melléklet: 127/2024. (III.05.) PKB határozat G04 bonyolítói megkötése
* 5. sz. melléklet: G04 műszaki előkészítés bonyolítói szerződés
* 6. sz. melléklet: Nobilis Group – G04 számla
* 7. sz. melléklet: Nobilis Group – G04 munkalap

Határozati javaslat melléklete:

* G04 rendező megállapodás

Budapest, 2024. május 14.

Péderi Tamás

Erzsébetvárosi Piacüzemeltetési Kft. ügyvezetője