|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. május 14-ei rendes**

**ülésére**

|  |  |
| --- | --- |
| **Tárgy:** | Javaslat a 2024. évi parkolóhely-megváltásból származó bevétellel összefüggő társasház felújítási pályázati kiírás elfogadására |

**Készítette:**

Törőcsik Attila

irodavezető-helyettes

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyílt ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testülete 287/2023. (IX.20.) határozatával *(1. sz. előterjesztés melléklet)* úgy döntött, hogy a tetőtér beépítés és emeletráépítés bővítése miatt szükséges parkolóhely megváltásokból keletkező díj egy meghatározott részét társasházi támogatásra használja fel.

Egyúttal felkérte a Vagyongazdálkodási és Főépítészi Irodát az egyes rendeletek felülvizsgálatára és a pályázati kiírás elkészítésére.

A felülvizsgálat során a Budapest Főváros VII. kerület Erzsébetváros Önkormányzata Képviselő-testületének parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) önkormányzati rendelete (a továbbiakban: Parkolórendelet) illetve a Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II.18.) önkormányzati rendelete (a továbbiakban: 7/2016. (II.18.) önkormányzati rendelet) módosítása vált szükségessé, melyet a Képviselő-testület 2024. április 24-én tartott ülésén hagyott jóvá.

Az alábbiak szerint rendelkezik a Parkolórendelet 6. § (1a) bekezdése: *„A meglevő lakóépület tetőtérbeépítéssel és /vagy emeletráépítéssel történő bővítése esetében létrejövő új rendeltetéshez szükséges gépjárműelhelyezési kötelezettség megváltásának díjából – mint bevételből – az Önkormányzat pályázat útján támogatást nyújthat a bővítéssel érintett társasház részére a mindkét fél által ellenjegyzett parkolóhely-megváltási szerződésben foglalt parkolóhely-megváltás összegének 80%-áig. A támogatásra a társasházaknak nyújtható felújítási támogatásról szóló Budapest Főváros VII. kerület Erzsébetváros Önkormányzata Képviselő-testületének 7/2016. (II.18.) önkormányzati rendelete alapján kiírt pályázat útján lehet pályázni, mely pályázatot a Pénzügyi és Kerületfejlesztési Bizottság bírál el.„,* valamint a7/2016. (II.18.) önkormányzati rendelet 2/B. §-a: „*Az Önkormányzat pályázat útján támogatást nyújt a tetőtér beépítéssel-, és/vagy emeletráépítéssel és tetőtér beépítéssel érintett társasházak részére a társasházak – az új beépítéssel nem érintett – osztatlan közös tulajdoni hányadát érintő teherhordó és nem teherhordó épületszerkezetekre, épület részekre vonatkozó felújítási munkák elvégzése céljából.”*

A fenti rendeleteknek megfelelően előkészítésre került az egyes céloknak megfelelő „2024. évi parkolóhely-megváltásból származó bevétellel összefüggő társasház felújítási pályázati kiírás” *(1. számú határozati javaslat melléklet)* és a hozzá tartozó mellékletek *(2-7. számú határozati javaslat mellékletek)*, melyek jelen előterjesztéshez csatolásra kerültek.

Fentiek alapján kérjük a Pályázati kiírás tervezet és a határozat elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága  …/2024. (V.14.) határozata a „2024. évi parkolóhely-megváltásból származó bevétellel összefüggő társasház felújítási pályázati kiírás” elfogadása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II.18.) önkormányzati rendeletben kapott felhatalmazás alapján a *„2024. évi parkolóhely-megváltásból származó bevétellel összefüggő társasház felújítási pályázati kiírás”* pályázatot a határozat mellékletét képező Pályázati Kiírásnak és mellékleteiknek megfelelően jóváhagyja.
2. Felkéri a Polgármestert, hogy gondoskodjon a *„2024. évi parkolóhely-megváltásból származó bevétellel összefüggő társasház felújítási pályázati kiírás”* című pályázat, és a benyújtáshoz szükséges mellékletek megjelentetéséről, hozzáférhetőségéről, a lakosság tájékoztatásáról, valamint az elbírálásához szükséges feltételekről.

**Felelős:** Niedermüller Péter polgármester

**Határidő:** 2024. május 31.

Budapest, 2024. május 2.

dr. Veninger Gyula Nándor

irodavezető

Előterjesztés melléklete:

Képviselő-testület 287/2023 (IX.20.) számú határozata

Határozati javaslat mellékletei:

1. számú melléklet: 2024. évi parkolóhely-megváltásból származó bevétellel összefüggő társasház felújítási pályázati kiírás
2. számú melléklet: Jelentkezési adatlap
3. számú melléklet: Közgyűlési határozat minta + Meghatalmazás közgyűléshez minta
4. számú melléklet: Támogatási szerződés – tervezet minta
5. számú melléklet: Elszámolási jegyzék
6. számú melléklet: Felújítás támogatására vonatkozó tájékoztató tábla – Minta
7. számú melléklet: Nyilatkozat a helyi önkormányzattal szemben fennálló tartozással kapcsolatban