|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. május 14 - ei rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára az EVIN Nonprofit Zrt., mint ajánlatkérő „Budapest, VII. kerület Péterfy S. utca 43. szám (hrsz.: 33080) alatti 100% önkormányzati tulajdonú épület homlokzatának felújítása”  tárgyú közbeszerzési eljárását megindító dokumentumok jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága *216/2024. (IV.09.)* számú határozata (*1. számú melléklet*) alapján Budapest Főváros VII. kerület Erzsébetváros Önkormányzata (a továbbiakban: Önkormányzat) az EVIN Nonprofit Zrt.-vel (a továbbiakban: Társaság) *„Budapest, VII. kerület Péterfy Sándor utca 43. (hrsz: 33080) szám alatti 100% önkormányzati tulajdonú épület homlokzatának felújítása”* tárgyában 2024. április 25-én bonyolítói szerződést (a továbbiakban: Bonyolítói szerződés) kötött (*2. számú melléklet*).

A tárgyi bonyolítói szerződésben szereplő felújítási munkák kivitelezését biztosító vállalkozási szerződés megkötése érdekében közbeszerzési eljárás lefolytatására van szükség. A nemzeti, Kbt. 112. § (1) bekezdés b) pont szerinti Nyílt (hirdetménnyel induló) közbeszerzési eljárás megindításához szükséges dokumentumokat *a határozati javaslat mellékletei* tartalmazzák. Az eljárás becsült értéke nettó 32.257.644 -Ft. A tárgyi közbeszerzés szerepel a Társaság 2024. évi közbeszerzési tervében (*3. számú melléklet*).

Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak…”*

Fentiek alapján kérjük *„Budapest, VII. kerület Péterfy Sándor utca 43. (hrsz: 33080) szám alatti 100% önkormányzati tulajdonú épület homlokzatának felújítása”* tárgyú közbeszerzési eljárás Társaságunk által történő megindításának jóváhagyását.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …./2024. (V.14.) számú határozata az EVIN Nonprofit Zrt. ajánlatkérő részére az *„Budapest, VII. kerület Péterfy Sándor utca 43. (hrsz: 33080) szám alatti 100% önkormányzati tulajdonú épület homlokzatának felújítása”* tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. az EVIN Nonprofit Zrt. által előterjesztett *„Budapest, VII. kerület Péterfy Sándor utca 43. (hrsz: 33080) szám alatti 100% önkormányzati tulajdonú épület homlokzatának felújítása”* tárgyú közbeszerzési eljárás dokumentációját jóváhagyja, egyúttal engedélyezi a közbeszerzési eljárás megindítását.
2. felkéri az EVIN Nonprofit. Zrt-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** 2024. május 14.

Budapest, 2024. május 2.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

1. sz. melléklet - 216\_2024. (IV.09.)számú PKB határozat
2. sz. melléklet – Bonyolítói szerződés\_Péterfy S. u. 43. épület homlokzatának felújítása
3. sz. melléklet – EVIN Nonprofit Zrt. 2024. évi közbeszerzési terve

Határozati javaslat mellékletek:

1. sz. melléklet – Ajánlati felhívás\_Péterfy S. u. 43. épület homlokzatának felújítása

2. sz. melléklet – Közbeszerzési dokumentum\_Péterfy S. u. 43. épület homlokzatának felújítása

3. sz. melléklet – Szerződéstervezet\_Péterfy S. u. 43. épület homlokzatának felújítása

4. sz. melléklet – Műszaki dokumentáció\_Péterfy S. u. 43. épület homlokzatának felújítása