**TÁMOGATÁSI SZERZŐDÉS- TERVEZET**

amely létrejött egyrészről:

Budapest Főváros VII. kerület Erzsébetváros Önkormányzata

(székhelye: 1073 Budapest, Erzsébet körút 6.; törzskönyvi azonosító száma:735704; KSH statisztikai számjele: 15735708-8411-321-01; adóazonosító száma: 15735708-2-42; számlaszáma: 10403239-00033032-00000009; képviselője: Niedermüller Péter polgármester –a továbbiakban: Önkormányzat),

valamint másrészről:

Társasház neve, címe: Budapest VII. kerület, …………….szám ... hrsz, alatti Társasház

(adószáma: ……………………..; Társasház számlaszáma: ……………………; Közös képviselő cég/személy neve: …………….cég esetén képviseli: …………………..; postacíme: ………………………………………….., a továbbiakban: Társasház)

(*a továbbiakban együtt: Felek*) között az alulírott napon és helyen az alábbi feltételekkel:

**I. A támogatási szerződés tárgya**

1. A Felek megállapítják, hogy a Budapest VII. kerület, **……………………...** szám alatti Társasház az Önkormányzat által a társasházaknak nyújtható felújítási támogatásról szóló 7/2016. (II. 18.) számú önkormányzati rendelet (*a* *továbbiakban: rendelet*) alapján kiírt 2024. évi Parkolóhely-megváltásból származó bevétellel összefüggő Társasház Felújítási Pályázaton, a 2024. ……-én kelt parkolóhely-megváltásra vonatkozó megállapodás alapján ……. Építtető által ……….. Ft, azaz …… forint összegben megfizetett díjnak legfeljebb 80 %-ának *megfelelő*, de nem több mint a pályázati kiírás V. fejezet 2/d) pontja szerint a pályázathoz csatolt költségvetés szerinti .**………………………….,- Forint, azaz ………………………Forint** összegű vissza nem térítendő támogatást ítélt meg az Önkormányzat Pénzügyi és Kerületfejlesztési Bizottsága (továbbiakban Bizottság) a …../2024. (V.14.) számú határozata alapján **…………………… felújítása/felvonó telepítése céljából.**
2. Az elnyert támogatás kizárólag a pályázatban megjelölt építési munkára használható fel. Ezek megszegése szerződésszegésnek minősül.
3. A fentiekben megjelölt építési munkát a pályázó a szerződés megkötését követő 2 éven belül köteles elvégeztetni.

**A munka elvégzését, valamint a műszaki átadást követően a Társasház köteles benyújtani a közös képviselő által hitelesített számlamásolatokat** **és a munka elvégzését igazoló dokumentumokat a II. fejezet 3) pontjában foglaltak alapján, legkésőbb a szerződéskötéstől számított 2 év + 90 napon belül.** Előre nem látható okok esetén a Társasház az elszámolási határidő lejárta előtt kérheti a határidő meghosszabbítását, amelyről a Bizottság/ Bizottságtól visszavont feladat- és hatáskörben a Polgármester dönt. A határidőt a Bizottság/Bizottságtól visszavont feladat- és hatáskörben a Polgármester egy alkalommal, legfeljebb 1 évvel hosszabbíthatja meg.

1. A támogatási szerződésben foglalt határidők elmulasztása szerződésszegésnek minősül.
2. A támogatásban részesült Társasház vállalja, hogy a szerződés aláírásától számított 2 évre – figyelembe véve az építészeti értékeket – kihelyez egy táblát a Pályázati kiírás 4. számú melléklet szerint. A tábla elkészíttetése a nyertes Társasház kötelezettsége. A 4. mellékletben szereplő táblán feltüntetett adatok közül a pályázatot nyert munkanem (a Projekt célja) és támogatás összege változtatható, illetve a nyertes pályázat függvényében a Társasház által a tábla készíttetését megelőzően kitöltendő.

**II. A támogatás folyósítása**

1. A támogatás folyósítása utófinanszírozássala jelen fejezet 3) pontban meghatározott dokumentumok benyújtása ellenében, a Bizottsági döntésnek és a pályázatnak megfelelő munka elvégzésére vonatkozó dokumentum alapján történik. A támogatás jóváhagyott összegét az elszámolás megtörténtét követő 60 napon belül az Önkormányzat átutalja kérelmező által jelen megállapodásban megjelölt számlájára.
2. Ütemezett elszámolás benyújtására nincs lehetőség.
3. A Pályázó legkésőbb a szerződéskötéstől számított 2 év + 90 napon belül köteles benyújtani az elszámolást. Elszámolásként az alábbi dokumentumokat kell benyújtani:

**Cégkapun / ügyfélkapun keresztül elektronikus úton benyújtva:**

*(Hivatali kapu elérhetőség: rövid név: BPVIIPH; KRID kód:500127390)*

1. elszámolási iratjegyzék (6*. számú melléklet*)
2. a mindenkor jogszabályi előírásoknak megfelelően kitöltött számla/számlák mellékleteivel (*számlarészletező*)

A számlák eredeti példányára rá kell írni – ezzel együtt kell lemásolni – *„„2024. évi parkolóhely-megváltásból származó bevétellel összefüggő társasház felújítási pályázati forrásból támogatva”.* Készpénzfizetési számla esetén a számlán/kon fel kell tüntetni, hogy *„fizetve”.*

1. a társasház és a vállalkozó között létrejött vállalkozási szerződés
2. a felújítási munkák vállalkozási szerződés szerinti szakszerű elvégzését igazoló, a hatályos jogszabályoknak megfelelő dokumentum másolata (*minden közreműködő, legalább építtető és kivitelező által aláírva*),
3. hatósági/szakhatósági engedélyhez kötött felújítási/építési munka esetén a rendeltetésszerű és biztonságos használatot igazoló engedélyező hatóság/szakhatóság véglegessé vált használatbavételre jogosító döntését *(pl. a mindenkori áramszolgáltató igazolása, kéményseprőipari feladatokat ellátó szerv (vagy hatáskörében eljáró) által kiadott igazolás, örökségvédelmi hatósági engedély, településképi döntés, stb.)*
4. nyilatkozat a helyi önkormányzattal szemben fennálló tartozással kapcsolatban (*6. számú melléklet)*
5. fotódokumentáció az elkészült munkáról (amelyen egyértelműen beazonosítható – *vagy jelölt* - az elvégzett munka),
6. nyilatkozat a Pályázati kiírás IV. fejezet 11) pontjában meghatározott tájékoztató tábla elhelyezésére vonatkozóan, mely nyilatkozathoz csatolni szükséges az elhelyezett tábláról készült fotódokumentációt is.
7. az elnyert pályázati támogatással összefüggően elvégzett építési munkák szakszerűségének és rendeltetésszerű és biztonságos használatra való alkalmasságának igazolására műszaki ellenőri nyilatkozatot,
8. Az elszámolás során kizárólag a Bizottság/ Bizottságtól visszavont feladat- és hatáskörben a Polgármester által elfogadott, elvégzett munkákról (igazoltan a munkához tartozó előlegszámla) kiállított számlák, azok egyidejű benyújtása mellett fogadhatók be. Ha a benyújtott számlák alapján a megítélt támogatás teljes összege nem fizethető ki, úgy a kibocsátott hiánypótlási felhívás alapján egyszeri – 5 munkanapon belüli – hiánypótlásra van lehetőség (kézbesítési vélelem ebben az esetben is a pályázati kiírás VI. fejezet 3) pontja alapján értendő). Amennyiben a hiánypótlás nem megfelelően teljesül úgy ezt követően nem nyújtható be és nem fogadható be elszámolás kiegészítéseként további számla, a támogatás folyósítása a már befogadott számlák alapján történik.
9. Amennyiben az elszámolás időpontjában az érintett Társasháznak a helyi önkormányzat felé adó vagy egyéb tartozása van, a támogatás összegéből a tartozás levonásra kerül.
10. Ha a benyújtott számla/ák összege kevesebb, mint a támogatás mértéke, ennek megfelelően a támogatás összege is csökken.

**III. Egyéb kikötések**

1. Az Önkormányzatot a támogatás időtartama alatt **ellenőrzési jog** illeti meg, egyeztetett időpontokban a munkálatok megtekintésére, a költségvetés összegének felhasználásával kapcsolatos nyilvántartás és bizonylatok áttekintésére.
2. Azonos munkával más – az Önkormányzat, illetve a Fővárosi Önkormányzat által meghirdetett - egyéb társasházi pályázaton való részvétel kizáró ok.
3. A támogatások felhasználását, ha ennek a szerződéskötéskor hatályos közbeszerzésekről szóló törvény szerinti feltételei fennállnak, közbeszerzés alkalmazásához kell kötni és köteles a szerződéskötéskor hatályos közbeszerzésekről szóló törvény rendelkezéseit alkalmazni.
4. A Társasháznak, amennyiben a tárgyévben juttatott támogatások és megkötött szerződések alapján a Társasházra a jelen fejezet 2) pontjában foglalt kötelezettségek vonatkoznak, legkésőbb a számla benyújtásával egyidejűleg a dokumentumok bemutatásával igazolnia kell a közbeszerzési törvénynek megfelelő eljárását.
5. Amennyiben a Társasház jelen szerződésben foglalt adataiban (pl.: közös képviselet, bankszámlaszám) változás áll be, úgy a Társasház ezt a változás bekövetkezte után haladéktalanul, de legkésőbb a változást követő 10 munkanapon belül köteles bejelenteni és a bejelentést iratokkal igazolni.
6. A szerződésben foglalt adatok változásában történt változás be nem jelentéséből adódó károkért és hátrányokért a Társasház felel.
7. A Társasház jelen megállapodás aláírásával tudomásul veszi, hogy az Állami Számvevőszék vizsgálhatja a támogatás felhasználását az Állami Számvevőszékről szóló 2011. évi LXVI. törvény szerint.
8. A Társasház tudomásul veszi, hogy jelen megállapodás közérdekű adatainak nyilvánossága az információs önrendelkezési jogról és az információszabadságról szóló 2011. évi CXII. törvényben (továbbiakban Inotv.) foglaltak szerint az Önkormányzat hivatalos honlapján ([www.erzsebetvaros.hu](http://www.erzsebetvaros.hu)) történő közzététellel valósul meg.
9. A Társasház tudomásul veszi az Infotv. azon rendelkezését, mely szerint az a természetes személy, jogi személy vagy jogi személyiséggel nem rendelkező szervezet, aki vagy amely az államháztartás alrendszerébe tartozó valamely személlyel pénzügyi vagy üzleti kapcsolatot létesít, köteles e jogviszonnyal összefüggő közérdekből nyilvános adatra vonatkozóan - erre irányuló igény esetén - bárki számára tájékoztatást adni
10. A pályázat során elnyert támogatáson felüli többletköltség a pályázót terheli.
11. **Örökségvédelemmel érintett ingatlanok esetében** - egyedi műemléken, értékleltárban nyilvántartott műemléki értéken**, fővárosi, vagy helyi védett épület esetén** – a mindenkori jogszabályok szerinti előírások figyelembe vételével – a támogatott munka megkezdésének feltétele az érintett hatósági, szakhatósági engedélyek beszerzése. Az engedélyek beszerzése pályázó feladata.
12. **Felvonó telepítéssel érintett ingatlanok esetében** a mindenkori jogszabályok szerinti előírások figyelembe vételével – a támogatott munka megkezdésének feltétele az érintett hatósági, szakhatósági engedélyek beszerzése. Az engedélyek beszerzése pályázó feladata.

**IV. A támogatási szerződés megszegése**

1. Az Önkormányzat jogosult a szerződés azonnali hatályú felmondására, ha a Társasház jelen fejezetben foglaltakon túl súlyosan megszegi. Megszegésnek minősül ha a pályázó nem nyújtja be határidőre (szerződéskötéstől számított 2 év + 90 nap) a jelen támogatási szerződés II. fejezet 3) pontjában meghatározott dokumentumokat, vagy ha a pályázó nem a pályázati kiírásnak vagy jelen szerződésnek megfelelően végezteti el a felújítási munkát. Ilyen esetekben a támogatás nem folyósítható.
2. Pályázó tudomásul veszi, hogy szerződésszegése – jelen szerződésben foglaltak nem teljesítése – esetén legfeljebb két évre kizárható az Önkormányzat által biztosított társasházakra vonatkozó felújítás támogatási lehetőségekből.
3. Egyebekben a vonatkozó előírások be nem tartása hatósági (kötelezési) eljárást vonhat maga után.

A jelen támogatási szerződésben nem szabályozott kérdésekben a Ptk., valamint a tárgyhoz kapcsolódó egyéb jogszabályok vonatkozó rendelkezései az irányadók.

A Társasház egyben nyilatkozik, hogy a hivatkozott jogszabályokat ismeri, a benne foglaltakat magára nézve kötelezően elismeri.

**A támogatási szerződés kapcsolattartói:**

Polgármesteri Hivatal részéről: Főépítészi és Vagyongazdálkodási Iroda; telefon: 06-1/462-3368

Társasház részéről: ……………………..; telefon: ……………

Budapest, 2024. …………………………..

|  |  |
| --- | --- |
| ......................................................................  Budapest Főváros VII. kerület Erzsébetváros  Önkormányzat képviseletében  Niedermüller Péter  polgármester | ......................................................................  Budapest VII. kerület,  ……………szám alatti  Társasház képviseletében  (………………….) |

Jogilag ellenőrizte:

…………………………

Tóth János

jegyző

Pénzügyi ellenjegyző:

…………………………

Nemes Erzsébet

Pénzügyi Iroda vezetője/gazdasági vezető

A támogatási szerződés 1 példányát átvettem:

Budapest , 2024. …………………………. ………………………………………

a Társasház képviseletében